Lørdag eftermiddag endte den store, nordjyske fiskekutter Gitte Henning i havsnød syd for Lindesnes i Norge. Klokken 14.21 kom der en melding fra den nordjyske kutter om, at de havde mistet alt strømmen og var i fare for at kæntre. Det skriver lister24.no. To fartøjer i nærheden af Gitte Henning sejlede hen til kutteren, og derudover sendte man redningsbåd og en slæbebåd. Der var otte mennesker ombord på Gitte Henning. Skibet er kommet på rette køl igen, og skulle nu være på vej mod Skagen.

Opsummering:
Den nordjyske kæmpekutter Gitte Henning endte lørdag eftermiddag i havsnød.